sagorsarker/bangla-wikipedia huggingface dataset:
২৬ কমিসার স্মৃতিসৌধ

২৬ কমিসার স্মৃতিসৌধ ছিল আজারবাইজানের বাকুতে অবস্থিত একটি সোভিয়েত যুগের স্মৃতিসৌধ, যা বাকু জনগোষ্ঠী থেকে ২৬ জন বাকু কমিসারকে শ্রদ্ধা জানানো হয়। ১৯১৮ সালে এই গোষ্ঠীকে নিপাতিত করা হয় এবং কমিসারদের পরে ক্রাসনোভডস্কের (বর্তমানে তুর্কিমেনবাসি) কাছে মৃত্যুদণ্ড কার্যকর করা হয়। স্মৃতিসৌধটি ভাস্কর আই. জেনালভ ও এন মমেডভ এবং স্থপতি জি আলেসেরভ ও আলেসেকার হুসেইনভ কর্তৃক নির্মিত হয়েছিল, যাদের মধ্যে হুসেইনভ শেষ পর্যন্ত আজারবাইজানের বিশিষ্ট রাজনীতিবিদ হয়েছিলেন। কমিসারদের অবশিষ্টাংশ স্মৃতিসৌধের স্থানে সমাধিস্থ করা হয়েছিল।
বৃহৎ চত্তরটির কেন্দ্রস্থলে ছিল নাটকীয় স্মৃতিসৌধ যেখানে একজন লোক ভূমি থেকে বেরিয়ে এসেছিল; যা আগে "চিরন্তন শিখা" হিসাবে প্রজ্বলিত ছিল (পরে নিভে গেছে)। তার ওপরে একটি বিশাল ঝুলন্ত পাথর বৃত্ত ছিল যেখানে মৃত কমিসারদের নাম খোদাই করা হয়েছিল। সোভিয়েত ইউনিয়নের বিলুপ্তির কয়েক বছর পরেই স্মৃতিস্তম্ভের সমস্ত বাক্য-কথন (বাক্য প্রকাশের ধারা) সরিয়ে ফেলা হয়েছিল, পুরো স্মৃতিস্তম্ভটিকে আরও দ্ব্যর্থক করে তুলেছিল।
চত্তরটিতে একটি শান্তিপূর্ণ বাগান রয়েছে এবং এখানে তুর্কি দূতাবাস ও আজারবাইজানের মূল বইয়ের সংগ্রহশালা আখন্দভ জাতীয় গ্রন্থাগার অবস্থিত।
২০০৯ সালের জানুয়ারিতে, বাকু কর্তৃপক্ষ ২৬ কমিসারস স্মৃতিসৌধ ভেঙে দেওয়ার কাজ শুরু করে এবং শীঘ্রই কাজ সম্পন্ন হয়। স্মৃতিসৌধটি ২০০৮ সালের জুলাই থেকে ঘেরাও অবস্থায় ছিল। মুসলিম, ইহুদি এবং খ্রিস্টান ধর্মযাজক যারা ধর্মীয় অনুষ্ঠান পরিচালনা করেছিলেন তাদের অংশগ্রহণে ২০০৯ সালের ২৬ জানুয়ারি হোসসান কবরস্থানে কমিসারদের অবশিষ্টাংশ পুনরায় প্রত্যাবর্তন করা হয়েছিল।
স্থানীয় জনগণের বামপন্থী এবং বিশেষত আজারবাইজান কমিউনিস্ট পার্টি কর্তৃক এই ধ্বংসযজ্ঞটির বিরোধিতা করা হয়েছিল। এটি আর্মেনিয়াকেও বিচলিত করেছিল কারণ আর্মেনিয় জনগণ বিশ্বাস করে যে ধ্বংস এবং পুনর্নির্মাণটি আজারবাইজানিয়রা (নাগর্নো-কারাবাখ যুদ্ধের কারণে) তাদের রাজধানীর কেন্দ্রে দাফন করতে অনীহা জানাতে উদ্বুদ্ধ হয়েছিল। আরেকটি কেলেঙ্কারী ঘটেছিল যখন আজারবাইজানিয় সংবাদমাধ্যমে দাবি করা হয় যে এই সমাধিস্থলে প্রত্যাশিত ২৬টির মধ্যে মাত্র ২১টি মৃতদেহ পাওয়া গেছে এবং "শাহুমিয়ান ও চার জন আর্মেনিয় কমিসার তাদের হত্যাকারীদের থেকে বাঁচতে পেরেছিল"। এই প্রতিবেদনটি এখন মস্কোতে অবস্থানরত শাহুমিয়ানের নাতনী তাতিয়ানা প্রশ্ন করেছিলেন, তিনি রুশ দৈনিক কমারসেন্টকে বলেছিলেন যে: এগুলো বিশ্বাস করা অসম্ভব যে তাদের সবাইকে সমাধিস্থ করা হয়নি। ২৬টি মৃতদেহ সমাহিত করা হয়েছে এমন আর্কাইভগুলোতে একটি চলচ্চিত্র রয়েছে। এটি ছাড়াও আমার দাদি রিবুওরিয়ালে উপস্থিত ছিলেন।
সেন্ট্রাল মেডিকেল কলেজ

সেন্ট্রাল মেডিকেল কলেজ হল বাংলাদেশের একটি বেসরকারি মেডিকেল স্কুল। ২০০৫ সালে এটি প্রতিষ্ঠিত হয়। কুমিল্লা জেলার কুমিল্লা সদর দক্ষিণ উপজেলার পাদুয়ার বাজার বিশ্বরোডে ঢাকা-চট্রগ্রাম হাইওয়ের পাশে কলেজটির প্রধান ক্যাম্পাস অবস্থিত। এটি চট্টগ্রাম বিশ্ববিদ্যালয় অধিভুক্ত একটি কলেজ।
এটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল অ্যান্ড ডেন্টাল কাউন্সিল স্বীকৃত।
সেন্ট্রাল মেডিকেল কলেজ চট্টগ্রাম বিভাগের কুমিল্লা জেলার কুমিল্লা সদর দক্ষিণ উপজেলার পাদুয়ার বাজারে অবস্থিত। কলেজটি ঢাকা-চট্টগ্রাম মহাসড়কের পাশেই অবস্থিত।
২০০৫ সালে সেন্ট্রাল মেডিকেল কলেজটি প্রতিষ্ঠিত হয়েছিল।
সেন্ট্রাল মেডিকেল কলেজটি চট্টগ্রাম মেডিকেল বিশ্ববিদ্যালয়, স্বাস্থ্য ও পরিবার কল্যাণ মন্ত্রণালয় এবং বাংলাদেশ মেডিকেল অ্যান্ড ডেন্টাল কাউন্সিলের অধিভুক্ত কলেজ। কলেজের বর্তমান চেয়ারম্যান ডা. সৈয়দ আবদুল্লাহ মুহাম্মদ তাহের এবং অধ্যক্ষ ডঃ শফিকুর রহমান পাটোয়ারী।
সেন্ট্রাল মেডিকেল কলেজটি বাংলাদেশ মেডিকেল অ্যান্ড ডেন্টাল কাউন্সিল (বিএমডিসি) কর্তৃক অনুমোদিত চট্টগ্রাম বিশ্ববিদ্যালয় কর্তৃক পরিচালিত পাঁচ বছর মেয়াদী ব্যাচেলর অব মেডিসিন, ব্যাচেলর অব সার্জারি(এমবিবিএস) ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলকভাবে করতে হয়। এই ইন্টার্নশিপ বিএমডিসি থেকে চিকিৎসা সেবা প্রদানের অনুমতি নিবন্ধন পাওয়ার অন্যতম শর্ত।
ঢাকা ন্যাশনাল মেডিকেল কলেজ

ঢাকা ন্যাশনাল মেডিকেল কলেজ হলো বাংলাদেশের একটি বেসরকারি মেডিকেল কলেজ। ১৯২৫ সালে এটি ঢাকার শুত্রাপুরে বাহাদুর শাহ পার্কের পাশে ঢাকা ন্যাশনাল মেডিকেল ইনিস্টিউট হিসেবে স্থাপিত হয়। এটি ঢাকা বিশ্ববিদ্যালয় অধিভুক্ত একটি মেডিকেল কলেজ।
এটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল অ্যান্ড ডেন্টাল কাউন্সিল স্বীকৃত।
বাংলাদেশের গ্রাম

গ্রাম হল বাংলাদেশের জনবসতির ক্ষুদ্রতম একটি একক এবং রাষ্টীয় প্রশাসনিক ও সামাজিক ক্ষেত্রে নিম্নতম 
একক। গ্রামগুলি সাধারণত পল্লী থেকে বড় তবে নগরের চেয়ে ছোট। একটি গ্রামের জনসংখ্যা কয়েকশ থেকে কয়েক হাজার পর্যন্ত হতে পারে। গ্রাম ইউনিয়ন পরিষদের একটি নির্বাচনী একক, যেখান থেকে একজন ইউনিয়ন পরিষদ সদস্য নির্বাচিত হন। সাধারণত একটি গ্রামকে একটি ওয়ার্ড হিসাবে মনোনীত করা হয় এবং প্রতিটি ইউনিয়ন নয়টি গ্রাম নিয়ে গঠিত।
১৯৯১ সালের আদমশুমারি অনুসারে, বাংলাদেশে ৬৮,০৩৮টি গ্রাম আছে ও গ্রামগুলিতে গড়ে ২৩২টি পরিবার রয়েছে। তবে, ২০২২ সালের ষষ্ঠ জনশুমারি ও গৃহ গণনা অনুযায়ী বাংলাদেশে গ্রামের সংখ্যা ৯০০৪৯ টি।বাংলাদেশের গ্রামীণ অঞ্চলগুলিতে (গ্রামগুলিতে) শহরাঞ্চলের তুলনায় জনসংখ্যার উচ্চহার এবং স্বাক্ষরতার নিম্নহার পরিলক্ষিত হয় - তবে এই ব্যবধানগুলি হ্রাস পাচ্ছে। স্বাধীনতার পরে বাংলাদেশের গ্রামগুলি, অবকাঠামো এবং অর্থনৈতিক কর্মকাণ্ডের দিক দিয়ে অনুন্নত ছিল। প্রথাগত হস্তচালিত কৃষি ছিল অর্থনৈতিক ক্রিয়াকলাপের মূল। তবে, মানুষের উদ্ভাবনী দক্ষতা এবং প্রাণশক্তি ধীরে 
ধীরে গ্রামগুলিকে অর্থনৈতিক অগ্রগতির দিকে ধাবিত করছে।
ফারুক আবদুল্লাহ

ফারুক আবদুল্লাহ (জন্ম: ২১ অক্টোবর ১৯৩৭) একজন কাশ্মীরি রাজনীতিবিদ এবং জম্মু ও কাশ্মীর জাতীয় সম্মেলনের চেয়ারম্যান। ১৯৮২ সাল থেকে তিনি বেশ কয়েকবার জম্মু ও কাশ্মীরের মুখ্যমন্ত্রী হিসাবে দায়িত্ব পালন করেছেন এবং ২০০৯ থেকে ২০১৪ সালে তিনি বিদ্যুৎ এবং জ্বালানি বিষয়ক কেন্দ্রীয় মন্ত্রী হিসাবে দায়িত্ব পালন করেন। তিনি জম্মু ও কাশ্মীরের প্রাক্তন মুখ্যমন্ত্রী ওমর আবদুল্লাহর পিতা হিসেবেও অধিক পরিচিত।
ফারুক আবদুল্লাহ প্রবীণ রাষ্ট্রপতি এবং জাতীয় সম্মেলনের নেতা শেখ আবদুল্লাহ এবং বেগম আকবর জাহান আবদুল্লাহর সন্তান হিসেবে একটি মুসলিম সম্ভ্রান্ত পরিবারে জন্মগ্রহণ করেন। তিনি টিন্ডলের বিস্কো স্কুলে মাধ্যমিক জীবন এবং পরবর্তীকালে জয়পুরের এসএমএস মেডিকেল কলেজ থেকে এমবিবিএস ডিগ্রি সম্পন্ন করেন। পরবর্তীকালে তিনি ওষধ বিষয়ক দক্ষতা অর্জনের জন্য যুক্তরাজ্য ভ্রমণ করেন।
তিনি ব্রিটিশ বংশোদ্ভূত মলি নামক একজন নার্স এর সাথে বিবাহ বন্ধনে আবদ্ধ হন এবং তাদের বিবাহিত জীবনে ওমর আবদুল্লাহ নামে একটি ছেলে সন্তান ও সাফিয়া, হিনা এবং সারা নামে ৩জন মেয়ে সন্তান রয়েছে। ওমর আবদুল্লাহ রাজ্যে ও জাতীয় রাজনীতিতেও জড়িত, যিনি লোকসভার সদস্য ছিলেন এবং জম্মু ও কাশ্মীরের মুখ্যমন্ত্রী হিসেবেও দায়িত্ব পালন করেছিলেন। সারা কংগ্রেস রাজনীতিবিদ শচীন পাইলটের সাথে বিবাহ বন্ধনে আবদ্ধ হন।
গুগল প্লে মিউজিক

গুগল প্লে মিউজিক হলো সঙ্গীত ও পডকাস্ট স্ট্রীমিং পরিষেবা এবং অনলাইন সঙ্গীত সুরক্ষক যা গুগল দ্বারা নিয়ন্ত্রিত, এটা গুগল প্লে পরিষেবার একটি অংশ৷ ২০১১ সালের ১০ই মে মাসে এটা ঘোষিত হয়৷ তারপর এটা বৈশ্বিকভাবে ১৬ নভেম্বর ২০১১ সালে চালু করা হয়।
ব্যবহারকারী গণ তাদের ব্যক্তিগত অ্যাকাউন্ট থেকে বিনামূল্যে ৫০, ০০০ গান শুনতে এবং আপলোড করতে পারবেন। গুগল প্লে মিউজিক সাবস্ক্রিপশন ব্যবহারকারীদের গুগল প্লে মিউজিক ক্যাটালগের যে কোনও গানের স্ট্রিমিংয়ের পাশাপাশি ইউটিউব মিউজিক প্রিমিয়ামে প্রবেশ করার অধিকার দেয়। বেশ কয়েকটি কর্মক্ষেত্রে ব্যবহারকারীদের ইউটিউব প্রিমিয়ামে প্রবেশাধিকার রয়েছে। ব্যবহারকারীরা তাদের লাইব্রেরির জন্য 'গুগল প্লে' সংগীত স্টোর সেকশন এর মাধ্যমে অতিরিক্ত ট্র্যাক কিনে নিতে পারবেন। ইন্টারনেট-সংযুক্ত যন্ত্র গুলোর জন্য গান স্ট্রিমিংয়ের পাশাপাশি, গুগল প্লে এর মোবাইল অ্যাপ্লিকেশনগুলি গান সংরক্ষণ এবং অফলাইনে শোনার অনুমতি দেয়।
গুগল প্লে মিউজিক ব্যবহারকারীদের বিনামূল্যে ৫০,০০০টি ফাইলের স্টোরেজ সরবরাহ করে। ব্যবহারকারীরা পরিষেবাটির ওয়েব প্লেয়ার এবং মোবাইল অ্যাপ্লিকেশনগুলির মাধ্যমে গান শুনতে পারবেন। পরিষেবাটি ব্যবহারকারীর সংগ্রহটি স্ক্যান করে এবং গুগলের ক্যাটালগের ফাইলগুলির সাথে মেলে যা পরে ৩২০ কেবিট ডাউনলোড করা যেতে পারে৷ মেলে না এমন কোনও ফাইল স্ট্রিমিং পুনরায় ডাউনলোডের জন্য গুগলের সার্ভারে আপলোড করা হয়।
আপলোডের জন্য সমর্থিত ফাইল ফর্ম্যাটগুলির মধ্যে রয়েছে:(১) এমপি ৩,(২) এএসি, (৩) ডাব্লিউএমএ, (৪)ওজিজি, (৫)এফএলএসি, (৬)এলএসি৷ 
এমপি ৩ ফর্ম্যাট নয় এমন ফাইল আপলোড করলে এমপি ৩ ফাইলে রূপান্তরিত হবে। রূপান্তর হওয়ার পরে ফাইলগুলি ৩০০ মেগাবাইট পর্যন্ত হতে পারে।
অফলাইন প্লেব্যাকের জন্য মোবাইল অ্যাপ্লিকেশনগুলিতে এবং সঙ্গীত পরিচালক অ্যাপ্লিকেশনটির মাধ্যমে কম্পিউটারগুলিতে গানগুলি ডাউনলোড করা যায়৷
সঙ্ঘীয় সমাজবাদী ফোরাম, নেপাল

সঙ্ঘীয় সমাজবাদী ফোরাম, নেপাল (; সংক্ষেপে: এফএসএফএন) একটি প্রাক্তন গণতান্ত্রিক সমাজবাদী রাজনৈতিক দল। ২০১৫ সালের ১৫ জুন মধেশী জন অধিকার ফোরাম, নেপাল, সঙ্ঘীয় সমাজবাদী পার্টি এবং খাস সমাবেশী পার্টি একীভূত হয়ে রাজনৈতিক দলটি গঠিত হয়। ২০১৯ সালের ৬ মে দলটি নয়া শক্তি পার্টির সাথে একীভূত হয়ে সমাজবাদী পার্টি, নেপাল গঠন করে।
২০১৫ সালের ১৪ জুন মধেশী জন অধিকার ফোরাম, নেপাল, সঙ্ঘীয় সমাজবাদী পার্টি নেপাল ও খাস সমাবেশী পার্টি দেশের ক্রমশ ম্লান হওয়া মধেশী ও জনজাতি আন্দোলনকে পুনরুজ্জীবিত করার লক্ষ্যে ১৫ জুন একীভূত হয়ে একটি দল গঠন করবে। উপেন্দ্র যাদব এবং রাজেন্দ্র শ্রেষ্ঠকে দলের সহ-চেয়ারম্যান ও অশোক রাইকে সংসদীয় দলের প্রধান করে নতুন দলটি গঠিত হয়। একীভবনের পর প্রতিনিধি সভায় দলের সদস্য সংখ্যা হয় ১৫ জন (মধেশী জন অধিকার ফোরাম, নেপাল থেকে ১০ এবং সঙ্ঘীয় সমাজবাদী পার্টি নেপাল থেকে ৫ জন)।
২০১৭ সালের ১৯ জুন সারিতা গিরির নেতৃত্বে নেপাল সদ্ভাবনা পার্টি দলটির সাথে একীভূত হয়ে যায়।
দলটি নেপালের সংবিধান সংশোধন না হওয়া পর্যন্ত কোনো নির্বাচনে অংশগ্রহণ না করার ঘোষণা দিলেও ২০১৭ সালের ২৭ ফেব্রুয়ারি তা থেকে পিছিয়ে এসে সিদ্ধান্ত নেয় ১৪ মে অনুষ্ঠিতব্য নেপালের স্থানীয় সরকার নির্বাচনের প্রথম ধাপে অংশগ্রহণ করার। তাছাড়া নেপালের সাবেক প্রধানমন্ত্রী বাবুরাম ভট্টরাঈয়ের নেতৃত্বাধীন নয়া শক্তি পার্টির সাথে জোট গঠন করে এবং আগামী নির্বাচনগুলোতে একই প্রার্থী এবং একই প্রতীকে লড়াই করার ঘোষণা দেয়। এই সিদ্ধান্তের সাথে সাথে উপেন্দ্র যাদবকে সঙ্ঘীয় জোটের চেয়ার থেকে সরিয়ে দেওয়া হয় এবং সেই সাথে জোট থেকেও তাঁর পার্টি বেরিয়ে যায়। নির্বাচনের প্রথম ধাপে পার্টি কোন আসন না পেলেও দ্বিতীয় ধাপে দল থেকে ৮টি মেয়র পদসহ ৩৮২ জন নির্বাচিত হন।
তৃতীয় ধাপের নির্বাচনের পূর্বে নয়া শক্তির সাথে একীভবন সম্পন্ন করতে না পারায় জোট ভেঙে দেওয়া হয়। দল থেকে ১,০৫৭ জন প্রার্থী নির্বাচিত হন। এর মধ্যে বীরগঞ্জসহ ২৬টি মেয়র পদে প্রার্থীরা নির্বাচিত হন।
নির্বাচনের পূর্বে দলটি রাষ্ট্রীয় জনতা পার্টির সাথে জোট গঠন করে। দলটি নেপালের প্রতিনিধি সভায় ১৬টি আসন লাভ করে এবং সামগ্রিক গণনায় ৫ম সর্বোচ্চ ভোট লাভ করে। অলটি নেপালের "জাতীয় দল"ঘোষিত পাঁচটি দলের অন্যতম।
প্রদেশ সভা নির্বাচনে দলটি প্রদেশ নং ১-এ তিনটি, প্রদেশ নং ২-এ ঊনত্রিশটি এবং প্রদেশ নং ৫-এ পাঁচটি আসন লাভ করে। নির্বাচনের পর এফএসএফএন ও রাষ্ট্রীয় জনতা পার্টি প্রদেশ নং ২-এ জোট সরকার গঠনের ঘোষণা দেয়, যেখানে এফএসএফএন থেকে মুখ্যমন্ত্রী এবং রাষ্ট্রীয় জনতা পার্টি থেকে স্পিকার নির্বাচিত হবে। প্রদেশ সভার সংসদীয় দলের নেতা মুহাম্মদ লালবাবু রাউত গদধী প্রদেশ নং ২-এর মুখ্যমন্ত্রী নির্বাচিত হন।
সঙ্ঘীয় সমাজবাদী ফোরাম দলীয় ইশতেহারে জাতিতাত্ত্বিক সঙ্ঘবাদ ও সমাজবাদের প্রতি সমর্থন প্রকাশ করে। সেই সাথে জাতি, ভাষা, লিঙ্গ এবং অঞ্চলভিত্তিক বৈষম্য ও দুর্ভোগ দূরীকরণের প্রত্যয় ব্যক্ত করে। সেই সাথে বিভিন্ন জাতির অধিকার, আত্মপরিচয়, সঙ্ঘবাদ, প্রজাতন্ত্র, ধর্মনিরপেক্ষতা, অংশগ্রহণমূলক গণতন্ত্র, স্বায়ত্তশাসন, সুপ্রশাসন, আনুপাতিক ব্যবস্থা এবং সামাজিক ন্যায় ও নিরাপত্তা নিশ্চিতকরণ প্রভৃতি প্রগতিশীল বিষয় বাস্তবায়নের জন্য বিকল্প জাতীয় শক্তি হিসেবে দলগঠনের কথা ইশতেহারে প্রকাশ করে।
গণ্ডেরবাল জেলা

গণ্ডেরবাল () জম্মু ও কাশ্মীরের একটি নবগঠিত জেলা। এটিতে ৬টি তহশিল রয়েছে, সেগুলি হল - গন্ডেরবাল তহসিল, তুল্লামুল্লা, ওয়াকুরা, লার, কঙ্গন এবং গুন্ড।
নরনাগ মন্দির ছাড়া আর কোন উল্লেখযোগ্য প্রাচীন ভবন বা প্রত্নতাত্ত্বিক স্থান এখানে আর পাওয়া যায় না - যেহেতু সুলতান সিকান্দার বুটশিকানের শাসনকালে এই অঞ্চলের বেশিরভাগ প্রাচীন স্থাপত্যগুলি ধ্বংস করা হয়েছিল।
ক্ষীর ভবানী হল তুল্লামুল্লা গ্রামে একটি পবিত্র ঝরনার উপরে নির্মিত দেবী ভবানীর উদ্দেশ্যে উৎসর্গ করা একটি মন্দির। ক্ষীর শব্দটি হল ভাত ও দুধ নির্মিত মিষ্টান্ন, যা দেবীকে প্রসন্ন করার জন্য ঝরনাকে দেওয়া হয়, এবং হিন্দু দেবদেবীদের রীতি অনুসারে সেটি মন্দিরের নামে অন্তর্ভুক্ত হয়ে গেছে।
নরনাগ মন্দির দেশের অন্যতম গুরুত্বপূর্ণ প্রত্নতাত্ত্বিক স্থান। হারমুখ পর্বতের কোলে নরনাগ মন্দির অবস্থিত, শ্রীনগর শহর থেকে প্রায় দূরে। এই স্থানে একে অপরের মুখোমুখি অনেকগুলি মন্দির আছে, প্রায় দূরত্বে। ঐতিহাসিকরা বলেছেন যে, অষ্টম শতাব্দীতে শাসক ললিতদাতিয়া মুক্তাদিয়া মন্দিরটি ভগবান শিবকে উৎসর্গ করেন। এটা বিশ্বাস করা হয় যে, রাজা অবন্তীবর্মন এই মন্দির দর্শন করেছিলেন এবং ভূতশেরে স্নানের জন্য একটি স্তম্ভমূল দান করেছিলেন। আজও এই মন্দিরটির নির্মাতাদের শিল্প এবং দক্ষতা দেখে অবাক হয়ে যেতে হয়। এর চিত্তাকর্ষক স্থাপত্যটি অষ্টম শতাব্দীর গৌরবময় অতীত এবং বিশাল শিল্পকে প্রকাশ করে। সরকার সম্প্রতি এটিকে দখলদারি থেকে রক্ষা করার জন্য প্রাচীর তৈরি করেছে এছাড়া আর অন্য কিছুই এর জন্য করা হয়নি। এটি এখন ধ্বংসস্তূপে পড়ে আছে যার মধ্যে কেবল ক্ষীণ কিছু চিহ্নই টিঁকে আছে।
গন্ডেরবাল জেলাটির সদর দপ্তর গণ্ডেরবাল শহরের স্থানাঙ্ক । এর গড় উচ্চতা সমুদ্রতল থেকে উপরে, এবং এটি শ্রীনগর শহর থেকে প্রায় দূরে।
গন্ডেরবাল জেলাটি সিন্ধু নদ জুড়ে বিস্তৃত। নদীটি জেলার বেঁচে থাকার একমাত্র সাধন হিসাবে বিবেচিত হয়। এটি জম্মু ও কাশ্মীরের একমাত্র নদী, যেখানে তিনটি জলবিদ্যুৎ কেন্দ্র চালু রয়েছে; এ ছাড়া নদীটি সেচের জন্য জল সরবরাহ করে, জেলার জনসংখ্যার ৮০% কৃষিকাজের সাথে জড়িত। এই নদীর বালি (বাজরি)র উন্নত গুণমানের জন্য এই অঞ্চলের একটি অর্থকরী পণ্য হিসেবে বিবেচিত।
গণ্ডেরবাল জেলার জলবায়ু পুরো কাশ্মীর উপত্যকার আবহাওয়ার সমস্ত বৈশিষ্ট্যযুক্ত। জুলাইয়ের উত্তাপে, সিন্ধু নদের বাতাস আরামদায়ক। স্যার ওয়াল্টার লরেন্স তাঁর "দ্য ভ্যালি অব কাশ্মীর" বইটিতে লিখেছেন যে, অক্ষাংশের দিক দিয়ে কাশ্মীরের সঙ্গে এশিয়ার পেশোয়ার, বাগদাদ এবং দামাস্কাসের সঙ্গে: মরোক্কোতে ফেজ এর সঙ্গে: এবং আমেরিকা সাউথ ক্যারোলিনার সঙ্গে মিল রয়েছে, তবে এটি সেসব দেশের কোনও বৈশিষ্ট্যই উপস্থাপন করে না। জনগণ মে মাসের শেষ অবধি কাশ্মীরের জলবায়ুকে সুইজারল্যান্ডের মত, এবং জুলাই ও আগস্টে দক্ষিণ ফ্রান্সের মত মনে করে। তবে কাশ্মীরকে যে কোনও একটি জলবায়ু বা বৈশিষ্ট্যযুক্ত দলের বলে মনে করা অসম্ভব। প্রতি শত ফুট উচ্চতায় জলবায়ু এবং উদ্ভিদের কিছুটা নতুন পর্যায় দেখা যায়।
গুলাম মোহাম্মদ সাদিক

গুলাম মোহাম্মদ সাদিক (১৯১২– ১৯৭১) ছিলেন ১৯৬৪ সালে থেকে ১৯৬৫ সাল পর্যন্ত জম্মু ও কাশ্মীরের প্রধানমন্ত্রী হিসেবে দায়িত্ব পালন করেছিলেন, যেখানে তার পদবীর নাম বদলে মুখ্যমন্ত্রী রাখা হয়েছিল । তিনি ১৯৭১ সালে মৃত্যুর আগ পর্যন্ত মুখ্যমন্ত্রী হিসাবে দায়িত্বরত ছিলেন।
তিনি লাহোরের ইসলামিয়া কলেজ এবং আলিগড় মুসলিম বিশ্ববিদ্যালয় থেকে স্নাতক ছিলেন। তিনি ১৯৪৭ থেকে ১৯৫৩ সাল পর্যন্ত শেখ আব্দুল্লাহর প্রথম মন্ত্রিসভায় দায়িত্ব পালন করেন। এবং ১৯৫৭ থেকে ১৯৬১ সাল পর্যন্ত ন্যাশনাল কনফারেন্স পার্টির নেতা ছিলেন, যার পরে তিনি ভারতীয় জাতীয় কংগ্রেসে যোগ দেন। তিনি ১৯৬৪ সালে জম্মু ও কাশ্মীরের প্রধানমন্ত্রী নির্বাচিত হন। তিনি ১৯৬৫ সালে রাজ্যের প্রথম মুখ্যমন্ত্রী হন, যখন তৎকালীন কংগ্রেস সরকার জম্মু ও কাশ্মীরের সংবিধান (জম্মু ও কাশ্মীর সংশোধনী আইনের ষষ্ঠ সংবিধান, ১৯৬৫) সংশোধন করে এবং প্রধানমন্ত্রীর পদটি মুখ্যমন্ত্রী দ্বারা প্রতিস্থাপিত হয়।.
১৯৭১ সালের ১২ ই ডিসেম্বর হৃদরোগে আক্রান্ত হয়ে তিনি অফিসে মারা যান।
ঢাকা সেন্ট্রাল ইন্টারন্যাশনাল মেডিকেল কলেজ

ঢাকা সেন্ট্রাল ইন্টারন্যাশনাল মেডিকেল কলেজ হল বাংলাদেশের একটি বেসরকারি মেডিকেল স্কুল। ২০১০ সালে এটি ঢাকার মোহম্মদপুরে প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ।
এটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল অ্যান্ড ডেন্টাল কাউন্সিল স্বীকৃত।
মেডিকেল কলেজ ফর উইমেন অ্যান্ড হসপিটাল

মেডিকেল কলেজ ফর উইমেন অ্যান্ড হসপিটাল হল বাংলাদেশের মহিলাদের জন্য বিশেষায়িত একটি বেসরকারি মেডিকেল স্কুল। কলেজটির দুটি ক্যাম্পাস রয়েছে। একটি ঢাকার উত্তরার সেক্টর-১ এ এবং অন্যটি দক্ষিণখানে। ১৯৯২ সালে এটি ঢাকার উত্তরা মডেল টাউনে প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ।
এটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল অ্যান্ড ডেন্টাল কাউন্সিল স্বীকৃত।
প্রতিষ্ঠানটি "মেডিকেল এন্ড হেলথ ওয়েলফেয়ার ট্রাস্ট" নামক একটি অরাজনৈতিক, অলাভজনক সংস্থার উদ্যোগ। মেডিকেল কলেজটি প্রতিষ্ঠার পেছনে চারজন স্বপ্নদর্শী ব্যক্তি অগ্রণী ভূমিকা পালন করেন:
প্রফেসর এ. কিউ. এম. বদরুদ্দোজা চৌধুরী (বাংলাদেশের প্রাক্তন রাষ্ট্রপতি), প্রয়াত জাতীয় অধ্যাপক এম. আর. খান, প্রফেসর এ. এম. মুজিবুর হক এবং MCWH এর প্রতিষ্ঠাতা অধ্যক্ষ
প্রয়াত প্রফেসর সুরাইয়া জাবিন। তাঁদের স্বপ্ন ছিল এমন একটি মেডিকেল কলেজ প্রতিষ্ঠা করা, যা শুধুমাত্র নারীদের জন্য হবে এবং মানসম্মত চিকিৎসা শিক্ষা, গবেষণা ও স্বাস্থ্যসেবা সুলভ মূল্যে জনগণের কাছে পৌঁছে দেবে। বিশেষ করে নারী চিকিৎসকদের একটি শক্তিশালী ধারা তৈরি করাই ছিল তাদের লক্ষ্য। এই লক্ষ্য বাস্তবায়ন করতে ১৯৯২ খ্রীস্টাব্দে মেডিকেল কলেজটি আনুষ্ঠানিক ভাবে পথচলা শুরু করে।
কলেজটি ঢাকার উত্তরায় ৯নং সেক্টরে অবস্থিত। এর অবকাঠামো আধুনিক শিক্ষাদান পদ্ধতি এবং রোগীর যত্নের জন্য প্রয়োজনীয় সকল সুবিধা নিয়ে গঠিত।
কলেজ ভবন
এতে আধুনিক লেকচার গ্যালারি, শীতাতপ নিয়ন্ত্রিত শ্রেণীকক্ষ, সুসজ্জিত ল্যাবরেটরি (অ্যানাটমি ডিসেকশন হল, ফিজিওলজি, বায়োকেমিস্ট্রি, ফার্মাকোলজি, প্যাথলজি, মাইক্রোবায়োলজি, ফরেনসিক মেডিসিন ও কমিউনিটি মেডিসিন ল্যাব), শিক্ষক কক্ষ, প্রশাসনিক অফিস এবং একটি ক্যাফেটেরিয়া রয়েছে।
লাইব্রেরি
একটি সমৃদ্ধ লাইব্রেরি রয়েছে যেখানে মেডিকেল ও সংশ্লিষ্ট বিষয়ের বই, জার্নাল এবং গবেষণাপত্রের বিশাল সংগ্রহ রয়েছে। শিক্ষার্থীদের জন্য ডিজিটাল লাইব্রেরি ও ইন্টারনেট ব্যবহারের সুবিধাও রয়েছে।
হাসপাতাল
কলেজের সাথে সংযুক্ত ৫০০ শয্যাবিশিষ্ট একটি আধুনিক হাসপাতাল রয়েছে, যা শিক্ষার্থীদের ব্যবহারিক প্রশিক্ষণ ও ক্লিনিক্যাল শিক্ষার জন্য অপরিহার্য। হাসপাতালে বহির্বিভাগ, অন্তর্বিভাগ, অত্যাধুনিক অপারেশন থিয়েটার, জরুরি বিভাগ, আইসিইউ, সিসিইউ এবং সকল প্রকার আধুনিক ডায়াগনস্টিক সুবিধা রয়েছে।
হোস্টেল সুবিধা
নারী শিক্ষার্থীদের জন্য নিরাপদ ও আধুনিক হোস্টেল সুবিধা রয়েছে, যেখানে আরামদায়ক আবাসন ও পড়াশোনার উপযোগী পরিবেশ নিশ্চিত করা হয়।
আইওয়ান-ই-সদর

১৯৮৮ সালে গোলাম ইসহাক খান সেখানে বসবাসকারী প্রথম রাষ্ট্রপতি ছিলেন। আইওয়ান-ই-সদর উত্তর-পূর্ব ইসলামাবাদে সংবিধান এভিনিউ-এ সংসদ ভবন ও পাকিস্তানের সচিবালয়ের মন্ত্রিপরিষদ ব্লকের মাঝে অবস্থিত । রাষ্ট্রপতির কর্মীদের জন্য বাসস্থানগুলোও রাষ্ট্রপতি ভবনের পিছনে অবস্থিত, যা চতুর্থ অ্যাভিনিউ সংলগ্ন রাষ্ট্রপতি কলোনী হিসাবে পরিচিত। 
প্রেসিডেন্ট পারভেজ মোশাররফ প্রাসাদে বসবাস করেন নি। তিনি ছিল সেনাপ্রধান এবং সেজন্য রাওয়ালপিন্ডিতে আর্মি বাড়িতে বসবাস করতেন । প্রাক্তন রাষ্ট্রপতি আসিফ আলী জারদারি তার উদ্বোধনের একদিন আগে প্রাসাদে চলে গিয়েছিলেন। বর্তমানে পাকিস্তানের রাষ্ট্রপতি আরিফ আলভী সেখানে অবস্থান করছেন।
টেক্কা সেন্টার

টেক্কা সেন্টার না না রকম কাজে ব্যবহৃত কতগুলো দালানের সম্মিলন, এর এক পার্শ্বে আছে মাছ, মাংস বা সবজীর মত পচনশীল দ্রব্যর বাজার আর অন্য পাশে আছে খাবারের জন্য ফুড সেন্টার আর অন্যান্য দোকান। সিঙ্গাপুরের লিটল ইন্ডিয়ার বুকিত তিমাহ রোড এবং সেরানগুন রোডের উত্তর কোণায় এর অবস্থান।
সিঙ্গাপুরে চাইনিজ ভাষাকে রোমান পদ্ধতির কাছাকাছি রূপান্তর করার জটিল প্রক্রিয়ার উদাহরণ দেবার জন্য টেক্কা সেন্টারেকে উদ্ধৃত করা হয়। মার্কেটটি প্রথম থেকেই কান্দং কারাবা (কিংবা শুধু কে,কে) নামে পরিচিত, মালয় ভাষায় যার অর্থ "মহিষের খোয়াঁড়"। ১৯২০ সাল পর্যন্ত ওই এলাকায় কসাইখানা চালু থাকার কারেনে এমন নামকরন হয় এবং এর পাশে অবস্থিত কান্দং কারাবা উওমেন্স ‍এন্ড চিলড্রেন্স হসপিটাল, কান্দং কারাবা থানা এবং কান্দং কারাবা পোস্ট অফিসের কাছে এ নামটি এখনও চালু আছে।
হক্কিয়েন এ, মার্কেটটি "টেক কিয়া খ", নামে পরিচিত যার আভিধানিক অর্থ "ছোট বাশেঁর পা", কারণ রোচার ক্যানেল নামক হ্রদের তীরে এক সময় ছোট ছোট বাশেঁর গাছ হতো । পরে এটাকে জনপ্রিয় নাম টেক্কা পাশার এর সাথে অঙ্গীভুত করা হয় (), এখানে "পাসার" মানে মালয় ভাষায় বাজার বা "মার্কেট"।
আদি বাজার তৈরী হয়েছিল ১৯১৫ সালে এবং এর অবস্থান হেস্টিংস রোড ও সুনগেই রোডের আড়াআড়ি মাঝখানে।
যখন ১৯৮২ সালে এটাকে ভেঙ্গে ফেলে এখনকার জায়গায় নতুন করে তৈরী করা হয়, বহু ব্যবহার উপযোগী এই দালানটি নাম দেয়া হয় ঝুজিয়াও সেন্টার (), শব্দটি স্থানীয় "টেক খ" এর পিনয়িন সংস্করণ অর্থাৎ মূল চাইনীজ ভাষার কাছাকাছি ইংরেজি উচ্চারণ, বিশেষ করে "ঝুজিয়াও" এই নতুন অ-চাইনীজ শব্দটি লিখা ও বলা দুটোই কঠিন ছিল এবং টেক্কার সাথে ‍কোন মিল ছিল না।
অবশেষে এই কমপ্লেক্সটি ২০০০ সালে সরকারীভাবে টেক্কা সেন্টার নামে পুনঃ নামকরণ করা হয়, নামটিতে ঐ জায়গার ইতিহাসের সাথে আগের চাইতে বেশি মিল
খুঁজে পাওয়া যায়। মার্কেটি বড়সড় সংস্কার করার জন্য ২০০৮ সালে বন্ধ হয়ে যায় এবং ২০০৯ সালে নতুন করে চালু হয়। লিটল ইন্ডিয়ার প্রথম শীতাতপ নিয়ন্ত্রিত বাজার টেক্কা মল, তৈরী হয় ২০০৩ সালের আদি জায়গার উপরে।
টেক্কা সেন্টার লিটল ইন্ডিয়ার জন্য একটা মাইল ফলক হয়ে থাকবে যেখানে বিভিন্ন জাতিগত সম্প্রদায়ের সম্মিলন ঘটেছে।
এখানে আছে চাইনিজ দোকানি যে তামিল ভাষায় কথা বলছে কিংবা তামিল ভাষাভাষী চাইনিজ বলছে। দোকানগুলোতে বিক্রি হচ্ছে গতানুগতিক ভারতীয় পোশাক এবং সস্তা সাধারণ ব্যবহারের পোশাক। বেশ কিছু উল্লেখযোগ্য দোকান আছে যারা তাওবাদী এবং বৌদ্ধধর্মাবলম্বীদের জন্য কাপড়, গহনা পত্র এবং সাজ সরঞ্জাম বিক্রি করছে। এ ছাড়াও আছে বিভিন্ন ধাতুর তৈরী জিনিস বিক্রির হার্ডওয়্যারের দোকান, এমনকি দর্জি, যারা কম সময়ের মধ্যে কাপড় চোপড় মাপমত পরিবর্তন করে দিতে পারে।
নীচতালায় হকার সেন্টারএর দোকানগুলোতে চাইনিজ নিরামিষ, উত্তর ভারতীয় এবং মালয় খাবার ছাড়াও, কলার পাতা বা স্টেইনলেস স্টিলের থালায় ভারতীয় নিরামিষ খাবার বিক্রি হচ্ছে। একই তালায় কাঁচা বাজারে দোকানগুলো তাজা সামুদ্রিক খাবার বিশেষ করে শ্রীলঙ্কা থেকে আসা কাঁকড়া আর শাকসবজি বিক্রি করছে। এ ছাড়াও চাইনিজ দোকানগুলো উড়োজাহাজে করে আনা, মূলত ভারতীয় শাক সবজি বিক্রি করে।
পার্শ্ববর্তী লিটল ইন্ডিয়া এমআরটি স্টেশন প্রধানত এই মার্কেটির যাতায়াত সেবা দিয়ে আসছে। মার্কেটটিতে এছাড়াও আছে একটি ভূগর্ভস্থ গাড়ি পার্কিং এর জায়গা, ও দুইটা ট্যাক্সিক্যাব ষ্ট্যান্ড। কাছাকাছি সুযোগ-সুবিধার মধ্যে আছে ভেঙ্গে ফেলা শপিং মল দি ভারজ্‌ এবং লিটল ইন্ডিয়ার ছাদ ঢাকা পথ।
তায়রুননেছা মেমোরিয়াল মেডিকেল কলেজ

তায়রুননেছা মেমোরিয়াল মেডিকেল কলেজ হল বাংলাদেশের একটি বেসরকারি মেডিকেল স্কুল। এটি তায়রুন্নেসা মেমোরিয়াল মেডিকেল সেন্টারের একটি প্রতিষ্ঠান। এটি প্রতিষ্ঠা করেছিলেন মোহাম্মদ শামসুল হক, তাঁর মা সমাজ সংস্কারক প্রয়াত তায়রুন্নেসার নামানুসারে। বালাগঞ্জেও তার নামে একটি বালিকা বিদ্যালয় রয়েছে। ২০০২ সালে এটি গাজীপুর জেলার গাজীপুর সদর উপজেলায় প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ।
এটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল অ্যান্ড ডেন্টাল কাউন্সিল স্বীকৃত।
১৯৪৩ সালের জানুয়ারিতে এম শামসুল হক মৌলভীবাজার জেলার রাজনগরের হামনদপুরে জন্মগ্রহণ করেন। মুক্তিযুদ্ধের সময় তিনি ধর্মীয় সংখ্যালঘুদের তার নিজস্ব একটি ছোট জাহাজের মাধ্যমে দেশ ছেড়ে পালাতে সহায়তা করেছিলেন। ১৯৭৭ সালে তিনি বালাগঞ্জে তায়রুন্নেসা উচ্চ বালিকা বিদ্যালয় নামে একটি স্কুল প্রতিষ্ঠা করেন। সেইখানেই পরিবর্তীতে কলেজটি স্থাপিত হয়েছিল।
তায়রুননেছা মেমোরিয়াল মেডিকেল কলেজ প্রাঙ্গণে ৫০০ শয্যা বিশিষ্ট হাসপাতাল রয়েছে। কলেজটি ৯ তলা বিশিষ্ট ভবন। কলেজে একটি মহিলা হোস্টেল এবং ছেলেদের একটি ছাত্রাবাস রয়েছে।
দাহোদ জেলা

দাহোদ জেলা হল পশ্চিম ভারতের গুজরাত রাজ্যে অবস্থিত একটি জেলা, এর প্রশাসনিক সদর দপ্তরের নাম অনুসারে এর নাম হয়েছে। এর জনসংখ্যা হল ২,১২৭,০৮৬ (২০১১ আদমশুমারি), এখানকার জনসংখ্যার ঘনত্ব প্রতি বর্গ কিলোমিটারে ৫৮৩ জন।
দাহোদের জনসংখ্যার অর্ধেক গ্রামীণ, এবং ৭৪.৩% জনগোষ্ঠী তফসিলি উপজাতি। এখানে শিক্ষার হার ৫৮.৮২%, যা গুজরাতের অন্যান্য জেলার চেয়ে কম।
দাহোদ জেলা ১৯৯৭ সালের ২রা অক্টোবর তৈরি হয়েছিল এবং এটি পূর্বে পাঁচমহল জেলার অংশ ছিল। এই অঞ্চলটির বেশিরভাগ অংশ দুটি সাবেক দেশীয় রাজ্য নিয়ে গঠিত, যেগুলি হল বারিয়া (দেবগড়) এবং সাঞ্জেলি। এছাড়া সুন্থের ফতেহপুরা তালুক (রামপুর) ছাড়াও, আছে সাবেক পাঁচমহলের দুটি "পূর্ব মহল" দাহোদ এবং ঝালোদ।
২০০১ সালের আদমশুমারিতে শহরের জনসংখ্যা ছিল ৮.৯৯%। জেলার জনসংখ্যার বেশিরভাগ গ্রামীণ, এর মধ্যে বেশিরভাগ বাসিন্দা উপজাতীয়, তাদের মধ্যে অধিকাংশ ভিল। দাহোদ জেলায় ভারতের দ্বিতীয় বৃহত্তম জনসংখ্যায় দাউদি বোহরা রয়েছে, তারা ইসমাইলি মুসলমান সম্প্রদায়ের একটি ভাগ।
২০১১ সালের আদমশুমারি অনুসারে দাহোদ জেলার জনসংখ্যার ছিল ২,১২৭,০৮৬, নামিবিয়া বা বা মার্কিন যুক্তরাষ্ট্রের নিউ মেক্সিকোর জনসংখ্যার প্রায় সমান। এটি ভারতের ২১৫তম জনবহুল জেলা (মোট ৬৪০ জেলার মধ্যে)। জেলার জনসংখ্যার ঘনত্ব । এর জনসংখ্যা বৃদ্ধির হার ২০০১ - ২০১১ এর দশকে ২৯.৯৫% ছিল। এখানে প্রতি এক হাজার পুরুষের জন্য ৯৮৬ জন মহিলা (যৌন অনুপাত) আছে, এবং এখানে সাক্ষরতার হার ৬০.৬%।
২০১১ সালের ভারতের আদমশুমারি অনুসারে, জেলার জনসংখ্যার ৯৬.২৯% প্রথম ভাষা হিসেবে গুজরাটিতে, ২.১৪% ভিলিতে এবং ১.২২% হিন্দিতে কথা বলে।
এই জেলাটির পশ্চিমে পাঁচমহল জেলা, দক্ষিণে ছোট উদয়পুর জেলা, পূর্বে এবং দক্ষিণ পূর্বে যথাক্রমে মধ্যপ্রদেশ রাজ্যের ঝাবুয়া জেলা ও আলিরাজপুর জেলা, উত্তর এবং উত্তর-পূর্বে রাজস্থান রাজ্যের বাঁশওয়ারা জেলা। দাহোদ শহরটি জেলার প্রশাসনিক সদর দফতর। জেলার বিস্তৃতি ৩,৬৪২  কিলোমিটার। জাতীয় মহাসড়ক ৫৯ জেলার মধ্য দিয়ে গেছে, যা রাজস্থানের চিতোরগড়ের সঙ্গে দাহোদকে সংযুক্ত করেছে। এর আসল নাম "দোহাদ", যা পরে দাহোদ নামে রূপান্তরিত হয়ে গেছে। মুঘল সম্রাট আওরঙ্গজেব দাহোদ দুর্গের একটি মসজিদে জন্মগ্রহণ করেছিলেন।
মোবাইল অ্যাপ

মোবাইল অ্যাপ্লিকেশন বা মোবাইল অ্যাপ অথবা শুধু অ্যাপ হলো এক ধরনের কম্পিউটার প্রোগ্রাম বা সফটওয়্যার আপ্লিকেশন। অ্যাপ একটি মোবাইল ডিভাইস (ফোন, ট্যাবলেট) ব্যবহার করার জন্য অ্যাপ খুবই প্রয়োজনীয়। অ্যাপ সাহায্য করে আমাদের কল করা,ছবি উঠতে,যোগাযোগ করতে,ক্যালেন্ডার দেখতে৷ এছাড়া অ্যাপ ব্যবহার করে বর্তমানে বিশ্বের প্রায় অধিকাংশ লোক মোবাইল গেম খেলে। যেহেতু মোবাইল গেম নিজেই একটা অ্যাপ হতে পারে। আপ্লিকেশন বা অ্যাপ ডাউনলোড করে নিজের মোবাইলে সেগুলো বণ্টন করা যায়৷ প্রধানত এই ডাউনলোড সুবিধা দেয় তারা মোবাইল অপারেটিং সিস্টেম এর মালিক হয়ে থাকে। গুগল কর্তৃক অ্যান্ড্রয়েড ফোনের জন্য গুগল প্লেস্টোর এই ব্যবস্থা রেখেছে৷ এছাড়া আইফোনের জন্য অ্যাপ স্টোর এই ব্যবস্থা রেখেছে। এগুলোতে কিছু অ্যাপ বিনামূল্যে ডাউনলোড করা যায়,আর কিছু অ্যাপ টাকা দিয়ে কিনতে হয়। প্লাটফর্ম সেগুলো উক্ত অ্যাপ তৈরি কর্তার সাথে বণ্টন করে।
কিছু অ্যাপ মোবাইল ডিভাইসে আগে থেকেই ইন্সটল করা থাকে। যেমন- ওয়েব ব্রাউজার,ক্যামেরা অ্যাপ, ক্যালেন্ডার অ্যাপ ইত্যাদি৷ এই অ্যাপ সাধারণভাবে মোবাইল থেকে সরিয়ে ফেলা সম্ভব হয় না। তবে কিছু কিছু ক্ষেত্রে ডিভাইস রুট(মূলী) হলে উক্ত অ্যাপ আনইন্সটল করা সম্ভব হয়৷
অ্যাপ নিজের হাত দিয়ে নানাভাবে ইন্সটল করা যায়, যেমন - এর একটি উদাহরণ হলো অ্যান্ড্রয়েড ফোন দিয়ে অ্যান্ড্রয়েড আপ্লিকেশন প্যাকেজ
বাজার গবেষণা সংস্থা গার্টনার ভবিষ্যদ্বাণী করেছিলেন যে, ২০১৩ সালে ১০২ বিলিয়ন অ্যাপ্লিকেশন ডাউনলোড করা হবে (এর মধ্যে ৯১% বিনামূল্যে), যা মার্কিন যুক্তরাষ্ট্রে ২$ বিলিয়ন ডলার উপার্জন করবে, যা ২০১৩ সালের ১৮ বিলিয়ন মার্কিন ডলারে ৪৪.৪% বাড়বে। 
এই অ্যাপ মাত্র অ্যাপেল ডিভাইসে সমর্থন করে, অ্যান্ড্রয়েড ডিভাইসে সমর্থন করে না। 
Hybrid মোবাইল অ্যাপগুলো Native ও Web অ্যাপের একটা সংমিশ্রণ।
নেটিভ অ্যাপ নির্দিষ্ট অ্যাপ মার্কেটপ্লেস থেকে ডাউনলোড করতে হয় এবং অ্যাপটি আপনার ডিভাইসের অপারেটিং সিস্টেম ও হার্ডওয়্যার অ্যাক্সেস করে চলে। আর Web App হল লোকাল সার্ভার ছাড়া ওয়েবে হোস্ট করা যেকোনো অ্যাপ।
আর হাইব্রিড অ্যাপের অবস্থান এই দুইয়ের ঠিক মাঝামাঝি। Native App এর মতোই এই হাইব্রিড অ্যাপগুলো একটি অ্যাপ মার্কেটপ্লেস থেকে ডাউনলোড করতে হয়, বেশ দ্রুত কাজ করে। কিন্তু দেখতে এবং কাজের দিকে native app এর সাথে মিল থাকলেও এগুলো মূলত ওয়েব অ্যাপ্লিকেশন।
একটি জনপ্রিয় হাইব্রিড অ্যাপের উদাহরণ হলো- Instagram, Quora, UBER.
একটি ওয়েব-ভিত্তিক অ্যাপ্লিকেশন এইচটিএমএল, সিএসএস বা জাভাস্ক্রিপ্ট দ্বারা তৈরি করা হয়। এই গ্রুপের অ্যাপ্লিকেশনগুলির যথাযথ আচরণের জন্য ইন্টারনেট সংযোগ প্রয়োজন।
এই অ্যাপ্লিকেশনগুলি নেটিভ এবং হাইব্রিড অ্যাপ্লিকেশনগুলির তুলনায় ব্যবহারকারীর ডিভাইসে সর্বনিম্ন মেমরির জায়গা ক্যাপচার করতে পারে। যেহেতু সমস্ত ব্যক্তিগত ডেটাবেস ইন্টারনেট সার্ভারে সংরক্ষণ করা হয়, তাই ব্যবহারকারীরা এটার মাধ্যমে যে কোনও ডিভাইস থেকে ইন্টারনেটের মাধ্যমে তাদের পছন্দসই ডেটা আনতে পারবেন।
কাতারি রন্ধনশৈলী

কাতারী রান্না ঐতিহ্যবাহী আরব রান্নার সাথে অঙ্গীভূত। ম্যাচবুস হ'ল কাতারের জাতীয় খাবার; এটি চাল, মাংস এবং শাকসব্জীর সমন্বয়ে তৈরি একটি খাবার। সামুদ্রিক খাদ্য এবং খেজুর হলো দেশটির প্রধান খাদ্য দ্রব্য। এই খাবারগুলোর মধ্যে অনেকগুলি এই অঞ্চলের অন্যান্য দেশেও প্রচলিত আছে, কারণ এগুলির মধ্যে অনেকগুলো খাবারে অভিন্নতা আছে। এই অঞ্চলের অন্যান্য অংশে কিছু একই খাবারের ভিন্ন নাম রয়েছে বা কিছুটা আলাদা উপকরণ ব্যবহার করা হয়।
এই কাতারি মশালার মিশ্রণটি তৈরি করতে একসাথে কতগুলো মশলা মিশানো হয়। এই মশলার মিশ্রণটির মধ্যে রয়েছে: কালো গোলমরিচ, ধনিয়া বীজ, দারুচিনি টুকরো, লবঙ্গ, শুকনো আদা, আস্ত এলাচ, শুকনো লাল মরিচ এবং সামান্য হলুদের টুকরো। মশলাগুলি প্রথমে ভাল করে ধৌত করা হয় এবং তারপরে রোদে শুকানো হয়, এর পরে সেগুলো পিষে ফেলা হয় এবং একটি বয়ামে এক সাথে মিশ্রিত করা হয়।
এটি একটি লাল মরিচের মিশ্রণ যার মধ্যে চূর্ণ করা গম, ভুনা ও গুড়ো করা জিরা বীজ, ভেজে গুড়ো করা তিল বীজ, ধনিয়া বীজ, চূর্ণ করা শুকনো লাল মরিচ, রসুনের কোয়া এবং সবশেষে লবণ যোগ করা হয়।
এই মশলার মিশ্রণটির মধ্যে আছে: শুকনো আদা, দারুচিনি টুকরো, এলাচের দানা, আস্ত কাল গোলমরিচ, হলুদের টুকরো এবং জিরা বীজ।
চাল, মাংস, পেঁয়াজ এবং টমেটোর সাথে মশলা মিশিয়ে খাবারটি তৈরি করা হয়। এই কাবসা খাবারের স্থানবেদে ভিন্নতা আছে।
মূল নিবন্ধ: কাবসা
চাল, মাংস এবং শাকসবজির সাথে মশলা মিশিয়ে খাবারটি তৈরি করা হয়। এই খাবারটি অনেকটা বিরিয়ানি বা পোলাওয়ের মতো।
পুরো ভেড়ার বাচ্চা কাবাব বানিয়ে বাদামী ভাতের উপরে পরিবেশন করা হয়। একে শুওয়াও বলা হয়।
মাদরুবা হলো একটি মসলাদার খাবার, এটি কশানো চালের সাথে শাকসবজি এবং মাংস মিশিয়ে তৈরি করা হয়।
হরিস খাবারটি গমের বীজ পিষে তৈরি করা হয় এবং এতে চর্বি (ঘি) মেশানো হয়। লবণ এবং পানি যোগ করা হয়, এবং এটি মুরগী বা মাংস দিয়ে প্রস্তুত করা যায়।
জারিশ খাবারটি গম পিষে এর সাথে মাংস বা মুরগী যোগ করে প্রস্তুত করা হয়।
খোবেস আরগ্যাগ একটি পাতলা সমতল রুটি যা ময়দা, পানি এবং লবণ মিশিয়ে তৈরি করা হয় এবং এটি থারিদের মতো অন্যান্য খাবারের সাথে পরিবেশন করা হয়।
থারিদ হলো খোবেস আরগ্যাগ এবং ঝোল, সবজি এবং মুরগী বা মাংসের মিশ্রণ।
মূল নিবন্ধ: আরবি কফিগাঢ় ঝলসানো কফি বিন থেকে তৈরি এলাচ দিয়ে মশলাদার করা কফি এবং এটি খেজুরের সাথে পরিবেশন করা হয়।
কারাক, "দুধের সাথে চা" বা "চাই দুধ" নামেও পরিচিত, এটি এলাচ, জাফরান এবং চিনিযুক্ত একটি উজ্জ্বল কমলা রঙের মিশ্রণ। অল্প আঁচে মশলার সাথে কিছু বাষ্পীভূত দুধ মিশ্রিত করে এই চা তৈরি করা হয়।
এই গাঢ় করে ভাজা পেস্ট্রি মিষ্টান্নটি তৈরি করতে ব্যবহৃত উপাদানসমূহ হলো ময়দা, দুধ, মাখন, চিনি, জাফরান এবং এলাচি। ভাজা হওয়ার পরে এর উপরে মধু বা একটি মিষ্টি সিরাপ ঢেলে পরিবেশন করার জন্য প্রস্তুত করা হয়।
খাবিস তৈরি করার প্রণালীটি হলো বীজবিহীন খেজুর পানিতে ভাল করে সিক্ত করা হয় এরপর এটি ভাজা ময়দার সাথে মিশানো হয় এবং এর সাথে চিনি, তেল, মাখন, জাফরান, এলাচ এবং গোলাপজল মিশ্রিত করা হয়।
আসিদা একটি মিষ্টি খাবার; এটি ময়দা, তেল এবং চিনি দিয়ে তৈরি করা হয়।
চিনি, দারুচিনি, জাফরান এবং এলাচ দিয়ে রান্না করা নুডলস। এর উপরে অনেক সময়ই একটি ভাজা ডিম থাকে।
জাফরান এবং এলাচ দিয়ে মশলাদার করা মিষ্টি জেলাটিন পুডিং।
রুটি ও ভাতের পুডিং।
গুররাম ইয়াদাগিরি রেড্ডি

গুররাম ইয়াদাগিরি রেড্ডি ( – ২২ নভেম্বর ২০১৯) একজন ভারতীয় রাজনীতিবিদ ছিলেন যিনি ভারতের কমিউনিস্ট পার্টির রাজনীতির সাথে যুক্ত ছিলেন। তিনি অন্ধ্র প্রদেশ বিধানসভার একজন সদস্য ছিলেন।
গুররাম ইয়াদাগিরি রেড্ডি ১৯৮৫ সালে রামান্নাপেত থেকে অন্ধ্র প্রদেশ বিধানসভার সদস্য হিসেবে নির্বাচিত হন। ১৯৮৯ সালে তিনি পুনরায় রামান্নাপেত থেকে অন্ধ্র প্রদেশ বিধানসভার সদস্য হিসেবে নির্বাচিত হন। ১৯৯৪ সালে তিনি টানা তৃতীয়বারের মত রামান্নাপেত বিধানসভার বিধায়ক হিসেবে নির্বাচিত হন।
গুররাম ইয়াদাগিরি রেড্ডি ২০১৯ সালের ২২ নভেম্বর ৯১ বছর বয়সে প্রয়াত হন।
শামসুদ্দিন আহমেদ (মানিকগঞ্জের রাজনীতিবিদ)

শামসুদ্দিন আহমেদ বাংলাদেশ আওয়ামী লীগের রাজনীতিবিদ এবং মানিকগঞ্জ-২ আসনের সাবেক সাংসদ। তিনি ২০০১ সালের উপনির্বাচনে স্বতন্ত্র প্রার্থী হিসেবে সংসদ সদস্য নির্বাচিত হয়েছিলেন।
শামসুদ্দিন আহমেদ মানিকগঞ্জ জেলায় জন্মগ্রহণ করেন।
শামসুদ্দিন আহমেদ মানিকগঞ্জ জেলা আওয়ামী লীগের উপদেষ্টা। তিনি ২০০১ সালের উপনির্বাচনে মানিকগঞ্জ-২ আসন থেকে স্বতন্ত্র প্রার্থী হিসেবে সংসদ সদস্য নির্বাচিত হয়েছিলেন।
এস. এম. আব্দুল মান্নান

এস. এম. আব্দুল মান্নান জাতীয় পার্টির রাজনীতিবিদ ও মানিকগঞ্জ-২ আসনের সাবেক সাংসদ। তিনি ২০০৮ সালের নির্বাচনে সংসদ সদস্য নির্বাচিত হয়েছিলেন।
এস. এম. আব্দুল মান্নান ১৫ ডিসেম্বর ১৯৫১ সালে মানিকগঞ্জ জেলার জামির্তা ইউনিয়নে জন্মগ্রহণ করেন। তিনি জামির্তা সত্য গোবিন্দ উচ্চ বিদ্যালয় থেকে ম্যাট্রিক পাস করেন।
এস. এম. আব্দুল মান্নান জাতীয় পার্টির কেন্দ্রীয় কমিটির প্রেসিডিয়াম সদস্য। তিনি ২০০৮ সালের নবম জাতীয় সংসদ নির্বাচনে মানিকগঞ্জ-২ আসনে জাতীয় পার্টির হয়ে সংসদ সদস্য নির্বাচিত হয়েছিলেন।
টেসা থম্পসন

টেসা লিন থম্পসন (জন্ম: অক্টোবর ৩, ১৯৮৩) একজন আমেরিকান অভিনেত্রী, গায়ক এবং গীতিকার।
থম্পসন ক্যালিফোর্নিয়ার লস অ্যাঞ্জেলেসে জন্মগ্রহণ করেছিলেন এবং বড় হয়েছেন নিউ ইয়র্ক সিটির ব্রুকলিনে। তার বাবা চকোলেট গিনিস ব্যান্ডের গায়ক-গীতিকার মার্ক অ্যান্থনি থম্পসন, যিনি আফ্রিকান-পানামানিয়ান বংশোদ্ভূত, এবং তাঁর মা অর্ধ-ইউরোপীয় এবং অর্ধ-মেক্সিকান। তিনি প্রথমে সান্তা মনিকা হাইস্কুল এবং তারপরে সান্তা মনিকা কলেজে পড়েন। যেখানে তিনি সাংস্কৃতিক নৃতাত্ত্বিক পড়াশোনা করেছিলেন। 
টিনা ম্যাব্রির ২০০৯-এর ছবি মিসিসিপি ডিমেডে তাঁর ব্রেকআউট ভূমিকা ছিল। এর পরে নয়েলা আদরোজ হিসেবে 'ফর কালারড গার্লস' (২০১০) এ, নাগরিক অধিকারকর্মী ডায়ান ন্যাশ হিসেবে মার্টিন লুথার কিং জুনিয়রের বায়োপিক চলচ্চিত্র সেলমা (২০১৪) তে , ক্রীড়া নাট্য চলচ্চিত্র ক্রিড (২০১৫) এবং ক্রিড ২ (২০১৬)তে বিয়ানকা টেলর হিসেবে। এর পরে তিনি সুপার হিরো ফিল্ম (২০১৪) এ ভ্যাল্কিরি এর ভূমিকায় , জোসি রাদেক হিসেবে সায়েন্স-ফিকশন হরর ফিল্ম অ্যানিহিলেশন (২০১৪) এ এবং সায়েন্স ফিকশন কমেডি সরি টু বোথোর ইউ (২০১৪) এ ট্রেয়টের ভূমিকায় অভিনয় করে স্বীকৃতি পেয়েছেন।এছাড়া রহস্য টিভি সিরিজ ভেরোনিকা মার্স‌ (২০০৫ - ২০০))এ জ্যাকি কুক, অপরাধ টিভি সিরিজ কপারে সারা ফ্রিম্যান (২০১২ - ২০১৩ ) এবং এইচবিওর বিজ্ঞান-কল্পকাহিনী থ্রিলার "ওয়েস্ট ওয়াল্ড‌" এ চার্লটে হেল হিসেবে।সর্বশেষ থম্পসন এ এজেন্ট এম এর ভূমিকায় অভিনয় করেছেন।
থম্পসন একজন গায়ক ,গীতিকার ও বটে। তিনি অতীতে লস অ্যাঞ্জেলেস ভিত্তিক ইন্ডি ইলেক্ট্রো সোল ব্যান্ড কট আ ঘোস্টের সদস্য ছিলেন। ক্রিড ও ক্রিড ২ উভয়ের সাউন্ডট্র্যাকগুলিতে অবদান রেখেছিলেন। যাতে তিনি সহ-লেখিকা ছিলেন এবং প্রযোজক মোজেস সামনের সাথে বেশ কয়েকটি গান পরিবেশন করেছেন।
থম্পসনের এক ছোট সৎ বোন রয়েছে।যার নাম জেসেলা থম্পসন। তিনি একজন গায়ক ও গীতিকার।
থম্পসন ২০১৩ সালের একটি সাক্ষাত্কারে বলেছিলেন যে তিনি "পুরুষ এবং মহিলা উভয়ের প্রতি আকৃষ্ট হন"। তবে পরে তিনি নিজেকে উভকামী হিসাবে আখ্যায়িত করতে রাজি হননি।
থম্পসন ২০১৬ সালের মার্কিন রাষ্ট্রপতি নির্বাচনে সেনেটর বার্নি স্যান্ডার্সকে সমর্থন করেছিলেন।
পার্ক জিমিন

পার্ক জিমিন (, জন্ম - অক্টোবর ১৩, ১৯৯৫), জিমিন নামেই বেশি পরিচিত, একজন দক্ষিণ কোরিয়ান গায়ক, সংগীত-রচয়িতা এবং নৃত্যশিল্পী।  তিনি দক্ষিণ কোরিয়ার প্রখ্যাত বয়ব্যান্ড বিটিএস এর প্রধান নৃত্যশিল্পী এবং গায়ক। ২০১৩ সালে তিনি বিটিএস এর একজন সদস্য হিসাবে বিনোদন জগতে আত্মপ্রকাশ করেন।
জিমিন ১৯৯৫ এর অক্টোবর ১৩ তারিখে , Busan , দক্ষিণ কোরিয়াতে জন্মগ্রহণ করেন। পরিবারে তাঁর মা, বাবা এবং একজন ছোট ভাই আছেন। জিমিন বুসানের হেডং এলেমেন্টারি স্কুলে এবং ইওনসান মিডল স্কুলে পড়ালেখা করেন। মিডল স্কুলে থাকাকালীন সময়ে তিনি "Just Dance Academy" তে অংশগ্রহণ করেন এবং লকিং ও পপিং নাচ শেখেন। বুসান হাই স্কুল অফ আর্টসে তিনি আধুনিক নাচ শেখেন এবং মডার্ন ড্যান্স ডিপার্টমেন্টে সেরা নৃত্যশিল্পী হিসেবে ঘোষিত হন। একজন শিক্ষকের পরামর্শেই তিনি এনটারটেইনমেন্ট কোম্পানিতে অডিশন দিতে মনস্থির করেন যা তাঁকে বিগ হিট এনটারটেইনমেন্ট পর্যন্ত নিয়ে আসে। ২০১২ সালে অডিশনে পাশ করার পর তিনি কোরিয়ান আর্টস হাইস্কুলে স্থানান্তরিত হন এবং ২০১৪ সালে সেখান থেকে স্নাতক অর্জন করেন। বর্তমানে জিমিন Global Cyber University এর একজন ছাত্র। 
২০১৩ সালের জুন ১২তে জিমিন বিটিএস এর সদস্য হিসেবে তাঁর ডেবেউ সিঙ্গেল "No More Dream" প্রকাশ করেন। এই ব্যান্ডে জিমিন একই সাথে সঙ্গীত ও নৃত্যে অংশগ্রহণকারী শিল্পী হিসেবে আবির্ভূত হন। বিটিএস থেকে জিমিন দুইটি সোলো গান প্রকাশ করেনঃ Lie এবং যেগুলোর মধ্য Lie ২০১৬ এর "" অ্যালবাম থেকে প্রকাশিত হয়। Wings অ্যালবামটিকে অত্যন্ত নাটকীয়, চমকপ্রদ, রহস্যময় বলে বর্ণনা করা হয়েছে যা পরিপূর্ণভাবে অ্যালবামটির সারকথা প্রকাশে সক্ষম হয়েছে। অপরদিকে, "" অ্যালবাম থেকে "Serendipity" সিঙ্গেলটি কোমল, ভালবাসার সাধারন কৌতূহল ও জীবনের সহজ আনন্দকে উপস্থাপন করেছে। 
জিমিনের Lie এবং দুইটি গানই ৫০ মিলিয়নের বেশি Spotify streams পেয়েছে যা Psy "Gentleman" এর পর কোন K-Pop সিঙ্গেল এর জন্য প্রথমবারের মতো একটি যুগান্তকারী রেকর্ড। SoundCloud এর তথ্যমতে, জিমিনের "Promise" (2018)গানটিই ডেবেউ সিঙ্গেল হিসেবে ২৪ ঘণ্টায় সবচেয়ে বড় রেকর্ড অর্জনকারী। বর্তমানে এটি সবচেয়ে বেশি স্ট্রীম পাওয়া K-Pop গান।
২০১৮ এর ২৫ অক্টোবর, জিমিন বিটিএস এর বাকি সদস্যসহ দক্ষিণ কোরিয়ার প্রেসিডেন্ট এর কাছ থেকে Order of Cultural Merit (South Korea) সম্মাননা লাভ করেন।
উম্মে ওয়ারাকা আল আনসারী

মুসলিম মহিলা বংশধর:
উম্মে ওয়ারাকা বিনতে আবদিল্লাহ ইবনে আল হারিস ইবনে উওয়াইমির ইবনে নাওফাল একজন আনসারী মহিলা সাহাবা। তিনি উম্মে ওয়ারাকা নামেই অধিক পরিচিত। মুহাম্মাদ তাকে আশ শাহীদা ("মহিলা শহীদ" ) উপাধি দান করেন। তিনিই মহিলাদের জন্য সর্বপ্রথম মসজিদ প্রতিষ্ঠা করেন।
তার সম্পূর্ণ বংশ পরিচয়ে "উসুদুল গাবা" গ্রন্থে উওয়াইমির‘ এর স্থলে উমাইর বর্ণিত রয়েছে। তার বংশের ঊর্ধ্বতন পুরুষ নাওফাল এ গিয়ে মিশেছে তাই তিনি উম্মে ওয়ারাকা বিনতে নাওফাল নামেও অধিক পরিচিত রয়েছে।
মুহাম্মাদ মদিনায় হিজরতের পর উম্মে ওয়ারাকা ইসলাম গ্রহণ ও বাইয়াত গ্রহণ করেন। তিনি ইসলাম সম্পর্কে গভীর জ্ঞান অর্জন করেন।
তিনি তার প্রতিবেশী মহিলাদের ইসলামী জ্ঞান শেখাতেন। ইসলামী জ্ঞান প্রচারে তিনি নিকটবর্তী মহিলাদের মধ্যে ছিলেন অনন্য। উম্মে ওয়ারাকা তীক্ষ্ণ স্মৃতিশক্তির অধিকারী ঈমানদার মহিলা ছিলেন। ইসলামী জ্ঞানে তিনি ছিলেন দক্ষ। মুহাম্মাদ মাঝে মাঝে তার বাড়িতে দেখা করতে যেতেন।
তিনি প্রচুর পরিমাণে কুরআন অধ্যয়ন করতেন এবং কুরআনের বেশীর ভাগ অংশ মুখস্থ করে ফেলেন। "আল ইসাবা গ্রন্থে"র বর্ণনায় এসেছে, তিনি সমগ্র কুরআন সংগ্রহ করেন। আবু বকর যখন কুরআন সংগ্রহ ও সংকলন করেন, তখন উম্মে ওয়ারাকার সংগ্রহেরও সাহায্য নেন। ওয়ারাকা কুরআনের কিছু কিছু সূরা পুস্তিকা আকারে সংরক্ষণ করেছিলেন। তার কাছে সমগ্র কুরআন না হলেও অধিকাংশ লিখিত আকারে সংরক্ষিত ছিল।
উম্মে ওয়ারাকা তার নিজের বাড়ীতে একটি নামায ঘর প্রতিষ্ঠা করেন এবং মুহাম্মাদ এই মসজিদের জন্য একজন আবদুর রহমান নামে এক বৃদ্ধ ব্যক্তিকে মুয়াযযিন নিয়োগ করে দেন। উম্মে ওয়ারাকার মৃত্যু পর্যন্ত উমরের খিলাফত পর্যন্ত এই মসজিদ বিদ্যমান ছিলো। তিনিই প্রথম মহিলা যিনি মহিলাদের জন্য মসজিদ প্রতিষ্ঠা করেন। এই মসজিদে উম্মে ওয়ারাকা ও তার প্রতিবেশীরা সবাই জামাতের সাথে নামাজ আদায় করতো।
উম্মে ওয়ারাকা মুহাম্মাদ থেকে হাদিস বর্ণনা করেছেন। আর তার সন্তানেরা উম্মে ওয়ারাকা থেকে হাদিস বর্ণনা করেছেন।
তিনি বদরের যুদ্ধে মুসলিম যোদ্ধাদের সাহায্য করার জন্য,সেবা শ্রশুশা করার জন্য যোগদান করার অভিপ্রায় মুহাম্মাদ কে জানালেন। মুহাম্মাদ তাকে ঘরেই অবস্থানের পরামর্শ দান করেন এবং আশ শাহিদা উপাধি দান করেন।
উম্মে ওয়ারাকা বার্ধ্যকে উপনীত হলে তার সকল মেয়ে বিয়ে করে স্বামীর ঘরে চলে যায়,এবং তার পুত্ররা সাংসারিক ব্যস্ততায় দূরে থাকা শুরু করে। তখন উম্মে ওয়ারাকা নিজের জন্য একজন দাস ও একজন দাসী নিযুক্ত করলেন। এবং ঘোষণা দিলেন এই দুই দাস আমার মৃত্যুর স্বাভাবিকভাবে পর মুক্ত হয়ে যাবে। এই দাস-দাসী খুব শীঘ্র উম্মে ওয়ারাকার মৃত্যুর কোন লক্ষণ দেখতে পেল না।
তখন তারা উম্মে ওয়ারাকাকে হত্যার ষড়যন্ত্র শুরু করলো। এবং সুযোগ মতো এক রাতে তারা একটি কাপড় পেঁচিয়ে শ্বাসরুদ্ধ হত্যা করে পালিয়ে গেলো। ইতিহাসবিদগণ ধারণা করেন এই হত্যার ঘটনা ঘটেছিলো ২২ হিজরিতে।
উম্মে ওয়ারাকার ঘর ছিলো খলিফা উমর এর বাড়ির পাশেই,যেখান থেকে মসজিদের আযান মহিলা জামাতের কুরআন তিলওয়াতের শব্দ শোনা যেত। উম্মে ওয়ারাকার মৃত্যুর পরের দিন উমর কোন সাড়া শব্দ না পেয়ে তার ঘরে গিয়ে দেখেন তাকে হত্যা করা হয়েছে। তিনি সাথে সাথে চারিদিকে ঘোষণা দিয়ে দেন উম্মে ওয়ারাকার দুই দাস-দাসীকে খুজে বের করতে। মুহূর্তেই উম্মে ওয়ারাকার দুই দাস-দাসীকে খুজতে লাগলো সবাই। এবং পরিশেষে দুইজনকে পাওয়া গেলো। তাদের জিজ্ঞাসাবাদে ঘটনার সত্যতা বের হয়ে আসলে খলিফা উমর তাদের শূলে চড়িয়ে হত্যার নির্দেশ দেন। এবং এই দুই ব্যক্তিই মদিনার প্রথম শূলে চড়িয়ে দণ্ড প্রাপ্ত ব্যক্তি।
ক্ষিতি গোস্বামী

ক্ষিতি গোস্বামী ( – ২৪ নভেম্বর ২০১৯) ভারতের পশ্চিমবঙ্গের একজন রাজনীতিবিদ ছিলেন যিনি বিপ্লবী সমাজতন্ত্রী দলের রাজনীতির সাথে যুক্ত ছিলেন। তিনি পশ্চিমবঙ্গ বিধানসভার একজন সদস্য ও পশ্চিমবঙ্গ সরকারের একজন মন্ত্রী ছিলেন। এছাড়া, তিনি বিপ্লবী সমাজতন্ত্রী দলের রাজ্য কমিটির সম্পাদক ও কেন্দ্রীয় কমিটির সাধারণ সম্পাদক পদেও দায়িত্ব পালন করেছিলেন।
ক্ষিতি গোস্বামী ১৯৯১ সালে ঢাকুরিয়া বিধানসভা কেন্দ্রের বিধায়ক হিসেবে নির্বাচিত হন। ১৯৯৬ সালে তিনি আবারো ঢাকুরিয়া থেকে পশ্চিমবঙ্গ বিধানসভার সদস্য হিসেবে নির্বাচিত হন। ২০০৬ সালে তিনি তৃতীয়বারের মত ঢাকুরিয়া বিধানসভা কেন্দ্র থেকে পশ্চিমবঙ্গ বিধানসভার সদস্য হিসেবে নির্বাচিত হন।
ক্ষিতি গোস্বামী পশ্চিমবঙ্গ সরকারের একজন মন্ত্রী ছিলেন। তিনি ১৯৯৬ সাল থেকে ২০০১ সাল পর্যন্ত এবং ২০০৬ সাল থাকে ২০১১ সাল পর্যন্ত পশ্চিমবঙ্গ সরকারের পূর্তমন্ত্রী ছিলেন। এছাড়া, তিনি বিপ্লবী সমাজতন্ত্রী দলের রাজ্য কমিটির সম্পাদক ও কেন্দ্রীয় কমিটির সাধারণ সম্পাদক পদেও দায়িত্ব পালন করেছিলেন।
ক্ষিতি গোস্বামী ২০১৯ সালের ২৪ অক্টোবর ৭৬ বছর বয়সে প্রয়াত হন।
সিরসা জেলা

সিরসা জেলা হল হরিয়ানা রাজ্যের বৃহত্তম জেলা। সিরসা হল জেলা সদর, এবং জাতীয় সড়ক ১০ এর পাশে অবস্থিত। এটি রাজধানী দিল্লি থেকে দূরে অবস্থিত। এই শহরের পরিধি প্রায় ৫ কিলোমিটার।
জেলাটির সদর দপ্তরের নামে জেলার নামকরণ করা হয়েছে সিরসা। সিরসা নামটি, প্রাচীন সংস্কৃত নাম "সৈরিশকা" থেকে উদ্ভূত হয়েছে, যা মহাভারত, পাণিনি এবং দিব্যবদনে উল্লিখিত হয়েছে। "মহাভারতে" বলা হয়েছে, নকুল তাঁর পশ্চিম ভাগ বিজয়ের সময় সৈরিশকা দখল করেন। মনে করা হয়, খ্রিষ্টপূর্ব পঞ্চম শতাব্দীতে, এটি একটি বিকাশমান শহর ছিল, পাণিনির ভাষ্যে এর উল্লেখ পাওয়া যায়।
শহরের নামটির উৎপত্তি সম্পর্কে প্রচুর কিংবদন্তি রয়েছে। এর প্রাচীন নাম ছিল সৈরিশকা এবং সেখান থেকে মনে হয় এটি সিরসায় পরিণত হয়েছিল। স্থানীয় লোককথা অনুসারে, সরস নামে এক রাজা ৭ম শতাব্দীতে এই শহরটি প্রতিষ্ঠা করেছিলেন, এবং একটি দুর্গ নির্মাণ করেছিলেন। একটি প্রাচীন দুর্গের অবশেষ এখনও বর্তমান শহরের দক্ষিণ-পূর্ব দিকে দেখা যায়। অন্য একটি কিংবদন্তি অনুসারে, পবিত্র সরস্বতী নদী থেকে এই নামটির উৎপত্তি হয়েছে, যেটি এর কাছ দিয়ে প্রবাহিত হত। মধ্যযুগীয় সময়কালে, শহরটি সরসুতি নামে পরিচিত ছিল। মধ্যযুগীয় একাধিক ঐতিহাসিক এটিকে সরসুতি বলে উল্লেখ করেছেন। আশেপাশে প্রচুর শিরিষ গাছ ("আলবিজিয়া লেব্বেক" (বেন্থ) থাকার কারণ হিসাবেও এই নামের উদ্ভব মনে করা হয়, এই কারণটিকে অনেক বেশি বিশ্বাসযোগ্য বলে মনে হয় কারণ এর উল্লেখ পাণিনি এবং তাঁর বক্তাদের মধ্যেও পাওয়া গেছে। প্রাচীন যুগে সিরসা সিরসাপত্তন নামেও পরিচিত ছিল। তবে স্থানীয় কিছু লোকজন এখনও বিশ্বাস করেন যে নামটি সরসাই নাথের কাছ থেকে পাওয়া, যাঁর মন্দিরটি এখানে রয়েছে।
১৮১৯ সালে, বর্তমান জেলা অঞ্চলটি ব্রিটিশরা দখল করে নেয় এবং এটি দিল্লি ভূখণ্ডের উত্তর পশ্চিম জেলার একটি অংশে পরিণত হয়েছিল। ১৮২০ সালে, উত্তর পশ্চিম জেলাটি উত্তর এবং পশ্চিম জেলাতে বিভক্ত হয়েছিল এবং এই অঞ্চলটি পশ্চিম জেলার সাথে যুক্ত হয়েছিল, পরে এটিরই নাম হয় হরিয়ানা জেলা। ১৮৩৭ সালে, এটি হরিয়ানা জেলা থেকে বিচ্ছিন্ন করা হয়েছিল এবং নব গঠিত ভাটিণ্ডা জেলার সাথে একীভূত করা হয়েছিল। ১৮৫৮ সালে, ভাটিণ্ডা জেলা পাঞ্জাব প্রদেশে স্থানান্তরিত হয়েছিল এবং সিরসা জেলা নামকরণ করা হয়েছিল। ১৮৮৪ সালে, সিরসা জেলা বিলুপ্ত করা হয়েছিল, এর দুটি তহসিল, সিরসা ও দবওয়ালি একত্রিত হয়ে সিরসা তহশিল গঠন করেছিল, যা পাঞ্জাব প্রদেশের হিসার জেলার অংশে পরিণত হয়েছিল। ১৯৬৬ সালের ১লা নভেম্বর, এটি নব গঠিত হরিয়ানা রাজ্যের অংশে পরিণত হয়েছিল। ১৯৬৮ সালে, সিরসা তহশিলকে আবারও সিরসা ও দবওয়ালি তহশিলে বিভক্ত করা হয়। ১৯৭৫ সালের ১লা সেপ্টেম্বর, পূর্ববর্তী হিসার জেলার সিরসা ও দবওয়ালি তহশিলকে সমন্বিত করে, বর্তমান জেলাটি তৈরি করা হয়েছিল।
২০০৬ সালে পঞ্চায়েত রাজ মন্ত্রক সিরসাকে দেশের ২৫০টির মধ্যে একটি সবচেয়ে পিছিয়ে পড়া জেলা (মোট ৬৪০ জেলা) হিসেবে ঘোষণা করেছিল। এটি হরিয়ানার দুটি জেলার মধ্যে একটি, যা পশ্চাৎপদ অঞ্চল অনুদান তহবিল কর্মসূচির (বিআরজিএফ) তহবিল গ্রহণ করে।
২০১১ সালের আদমশুমারি অনুসারে সিরসা জেলার জনসংখ্যা ১,২৯৫,১৮৯, মরিশাস বা মার্কিন যুক্তরাষ্ট্রের নিউ হ্যাম্পশায়ারের জনসংখ্যার প্রায় সমান। জনসংখ্যারভিত্তিতে এটি ভারতে ৩৭৮তম স্থানে আছে (মোট ৬৪০ জেলার মধ্যে)। জেলার জনসংখ্যার ঘনত্ব । ২০১১ সালের আদমশুমারি অনুসারে এর জনসংখ্যা বৃদ্ধির হার ২০০১ - ২০১১ এর দশকে ১৫.৯৯% ছিল। এখানে প্রতি ১০০০ জন পুরুষের জন্য ৮৯৭ জন মহিলা (যৌন অনুপাত) আছে এবং এখানেসাক্ষরতার হার এর ৬৮.৮২%।
২০০১ সালের হিসাবে, হিন্দি ভাষাভাষী জনসংখ্যার ৬৬% এবং পাঞ্জাবি ভাষাভাষী জনসংখ্যার ৩৩%।
শিহাবুদ্দীন আল কাস্তালানী

শিহাবুদ্দীন আবুল আব্বাস আহমদ ইবনে মুহাম্মদ ইবনে আবু বকর আল-কাসতালানী আল-কুতাইবি আল-শাফিয়ী () (আল-কাস্তালানী নামেও পরিচিত) ছিলেন একজন সুন্নি ইসলামি পণ্ডিত, যিনি হাদিস ও ধর্মতত্ত্বে বিশেষজ্ঞ ছিলেন। তিনি প্রধানত "ইরশাদুস সারি শরহু সাহিহিল বুখারি" নামক গ্রন্থ রচনার জন্য বিখ্যাত ছিলেন, যা সহিহ বুখারির ব্যাখ্যাগ্রন্থ ছিল।
তিনি আয়েশা আল-বাউনিয়ার সাথে বিবাহ বন্ধনে অবদ্ধ হন।
তিনি সুয়ুতির সমসাময়িক ছিলেন, এবং দুজনের মধ্যে বেশ কিছু পাণ্ডিত্যপূর্ণ প্রতিযোগিতা ছিল, যেমন আরবি: 'খুসুমত'। যুক্তিগুলির বিষয়টি আল-কাস্তালানীর শায়খ আল-সাখাভির দিকে নিবিষ্ট ছিল, তবে শেষ পর্যন্ত আল-কাস্তালানী সুয়ুতীর নিকট ক্ষমা প্রার্থনা করেন। 
তার নসবনামা বা বংশ পরিক্রমা হল : শায়খ ইমাম শিহাবুদ্দীন আবুল আব্বাস আহমাদ ইবন মুহাম্মাদ ইবন আবি বাকার ইবন আবদিল মালিক ইবন আহমাদ ইবন হুসাইন ইবন আলী আল-কাস্তালানী আল-মিশরী আল-কুতায়বী আশ-শাফিয়ী ।
কাস্তালানী প্রাথমিকভাবে আইনশাস্ত্রে মালিকি মাজহাবের অনুসারী ছিলেন। পরবর্তিতে তিনি শাফিঈ মাজহাব অবলম্বন করেন। ইসলামি ধর্মতত্ত্ব সম্পর্কিত ক্ষেত্রে তিনি আশআরি মতের একজন প্রবক্তা, যার জন্য তিনি এর অন্যতম প্রধান ব্যক্তিত্ব হিসাবে বিবেচিত হন।
নারায়ণ রাও তারালে

নারায়ণ রাও তারালে ( – ২৪ নভেম্বর ২০১৯) ভারতের কর্ণাটকের একজন রাজনীতিবিদ ছিলেন। তিনি কর্ণাটক বিধানসভার একজন সদস্য ছিলেন।
নারায়ণ রাও তারালে ১৯৯৪ সালে কর্ণাটক বিধানসভার অন্তর্গত বেলগাম বিধানসভা কেন্দ্রের বিধায়ক হিসেবে নির্বাচিত হয়েছিলেন। 
তিনি মারাঠা মন্ডলের সহসভাপতি ছিলেন। প্রতিষ্ঠানটি বিভিন্ন শিক্ষাপ্রতিষ্ঠান পরিচালনা করে থাকে।
নারায়ণ রাও তারালে ২০১৯ সালের ২৪ নভেম্বর ৮৩ বছর বয়সে প্রয়াত হন।
সোহেল রানা (ব্যবসায়ী)

সোহেল রানা (জন্ম :১৯৭৭ ) রানা প্লাজার মালিক যা বাংলাদেশের রাজধানী ঢাকার নিকটবর্তী একটি উপশহর -জেলা সাভারে ধসে পড়ে। তিনি বাংলাদেশ আওয়ামী লীগের যুবলীগ নেতা। 
রানা এবং তার বাবা ২০০৬ সালে রানা প্লাজা তৈরি করেছিলেন, তারা সহ-মালিকদের কাগজপত্র ধরিয়ে দেওয়ার পরে এবং পুরো দখল অর্জনের জন্য জালিয়াতিমূলক কাজ করার কথা বলেছিলেন। তিনি রাজনৈতিক মিত্রদের কাছ থেকে ভবনটি পাঁচ তলায় প্রসারিত করার অনুমতি নিয়েছিলেন। ২৩ শে এপ্রিল, ২০১৩-তে, বিস্ফোরণের মতো শব্দগুলির ফলে লোকেরা ভবনটি পরিদর্শন করার জন্য ইঞ্জিনিয়ারকে নিয়ে আসে। সমর্থনকারী কলামগুলিতে বড় ফাটল পর্যবেক্ষণ করার পরে ইঞ্জিনিয়ার ভবনটি থেকে পালিয়ে গিয়ে সবাইকে সরিয়ে নেওয়ার আহ্বান জানান। স্থানীয় সাংবাদিকদের নীচ তলায় মাঠে নামানো রানা এই সাংবাদিকদের বলেছিলেন যে দেয়ালের প্লাস্টারটি ভেঙে গেছে। পরের দিন, রানা এবং কারখানা মালিকরা শ্রমিকদের তাদের চাকরিতে ফিরে আসার আহ্বান জানান। উপরের তলায় একটি জেনারেটর চালু হয়ে ভবনটি কাঁপলে, ভবনটি ধসে পড়ে, ১১২৯ জন মারা যায় এবং আনুমানিক ২৫০০ জন আহত হয়। কারখানার সুবিধার্থে রানার ভবন নির্মিত হয়নি। এটি দোকান এবং অন্যান্য ছোট স্টোর সংরক্ষণের জন্য নির্মিত হয়েছিল। কারখানাগুলি ব্যবহৃত ভারী যন্ত্রপাতি থেকে কম্পন এবং শক্তি পরিচালনা করতে রানা প্লাজা তেমন শক্তিশালী ছিল না। 
সাভার ট্র্যাজেডির চারদিন পর ২৮ শে এপ্রিল র‌্যাবের সদস্যরা ২৩ শে এপ্রিল যশোর জেলার বেনাপোল থেকে সোহেল রানাকে গ্রেপ্তার করে। 
মার্চ ২০১৪ সালে, রানা ছয় মাসের জামিন মঞ্জুর করে হাইকোর্ট । এটি শ্রমিক নেতাদের ক্ষুব্ধ প্রতিক্রিয়া জানায়। তবে রানাকে কারাগার থেকে মুক্তি দেওয়া হয়নি বলে পুলিশ দায়ের করা অন্যান্য অভিযোগ বিচারাধীন ছিল। 
২৯ আগস্ট ২০১৭ রানা তার ব্যক্তিগত সম্পদ বাংলাদেশের দুর্নীতি বিরোধী কমিশনে ঘোষণা করতে ব্যর্থ হওয়ায় একটি আদালত তাকে সর্বোচ্চ তিন বছরের কারাদন্ডে দণ্ডিত করেছিল। উচ্চ আদালতে আপিলের কারণে হত্যার মামলার বিচার ও অন্যান্য অভিযোগ বিলম্বিত হয়েছে।
হিনধেদে প্রকৃতি উদ্যান

হিনধেদে প্রকৃতি উদ্যান সিঙ্গাপুরে বুকিত তিমাহ প্রাকৃতিক সংরক্ষনাগারের পাশেই অবস্থিত একটি উদ্যান। দর্শনার্থী কেন্দ্র থেকে একটি সংক্ষিপ্ত পথ শুরু হয়ে পার্কের দিকে চলে গেছে ও পথটি ৯০ মিটার দূরে হিন্হেডে খনিকে কেন্দ্র করে আবর্তিত হয়েছে। উদ্যানে যে প্রাণীগুলি পাওয়া যায় সেগুলির মধ্যে রয়েছে ব্যান্ডেড উডপেকার, ক্লাউডেড মনিটর টিকটিকি, গ্রেটার র‌্যাকেট-লেজযুক্ত ড্রাগং এবং প্লেনটাইন কাঠবিড়াল।
মুন্নু সিরামিক

মুন্নু সিরামিক ইন্ডাস্ট্রিজ লিমিটেড বাংলাদেশের একটি সিরামিক টেবিলওয়্যার উৎপাদনকারী শিল্প প্রতিষ্ঠান। ঢাকা ভিত্তিক এই প্রতিষ্ঠানটি ১৯৮৪ সালে প্রয়াত হারুনার রশীদ খান মুন্নু প্রতিষ্ঠা করেছিলেন। প্রথম দিকে এই কোম্পানি চিনামাটির বাসন তৈরি করলেও, পরবর্তীতে সকল ধরনের সিরামিক পণ্য উৎপাদন করে।
শাইনপুকুর সিরামিক

শাইনপুকুর সিরামিক লিমিটেড বাংলাদেশের একটি সিরামিক টেবিলওয়্যার উৎপাদনকারী শিল্প প্রতিষ্ঠান। ঢাকা ভিত্তিক এই প্রতিষ্ঠানটি ১৯৯৭ সালে স্থাপিত হয়। দেশের প্রয়োজনের প্রায় শতকরা ৬০ ভাগ পণ্য এই কোম্পানি উৎপাদন করে।
যিশুর স্ত্রী লিখিত সুসমাচার

যিশুর স্ত্রী লিখিত সুসমাচার (ইংরেজি: Gospel of Jesus' Wife; "গসপেল অফ জেসাসেস’ ওয়াইফ") হল প্যাপিরাসের একটি খণ্ড। এই প্যাপিরাসটিতে কপটিক হরফে যা লিখিত আছে তার মধ্যে "যিশু তাদের বললেন, 'আমার স্ত্রী... ("Jesus said to them, 'my wife...) বাক্যবন্ধটি পাওয়া যায়। ২০১২ সালে প্রকাশিত হওয়ার পর এটি বহু মানুষের মনোযোগ আকর্ষণ করে। কারণ, এই প্যাপিরাস খণ্ডে লিখিত অংশটি ইঙ্গিত করে কোনও কোনও আদি খ্রিস্টান বিশ্বাস করতেন যে, যিশু ছিলেন বিবাহিত।
হার্ভার্ড ডিভিনিটি স্কুলের অধ্যাপক কারেন এল. কিং প্যাপিরাস খণ্ডটি প্রথম সর্বসমক্ষে আনেন। তিনি প্রথমে বলেন যে, প্যাপিরাসটিতে লিখিত রচনাটি সম্ভবত খ্রিস্টীয় দ্বিতীয় শতাব্দীর শেষভাগে গ্রিক ভাষায় লেখা একটি গসপেলের চতুর্থ শতাব্দীতে কৃত কপটিক অনুবাদ। ২০১৬ সালের জুন মাসে "আটলান্টিক" পত্রিকায় এরিয়েল সাবারের একটি তদন্তমূলক নিবন্ধ অনলাইনে প্রকাশিত হওয়ার পর কিং স্বীকার করেন যে, প্রমাণগুলি এখন "জালিয়াতির দিকে নির্দেশ করছে।"
রেডিওকার্বন কালনির্ণয় পদ্ধতির প্রয়োগে নিশ্চিতভাবে জানা গিয়েছে যে, প্যাপিরাসটি মধ্যযুগীয়। প্যাপিরাসের ভাষাটিকে আরও বিশ্লেষণ করে অধিকাংশ গবেষকই এই সিদ্ধান্তে উপনীত হয়েছে যে, এটি টমাস লিখিত সুসমাচার থেকে নকল করা হয়েছে। প্যাপিরাস খণ্ডটির উৎস এবং একই অজ্ঞাতনামা মালিকের থেকে প্রাপ্ত অন্য একটি প্যাপিরাস খণ্ডের সঙ্গে এটির সাদৃশ্য দেখে অনেকেই এটিকে জাল বলে বিশ্বাস করেন। এই বিশ্বাসের সমর্থনে গবেষকদের মধ্যে একটি সাধারণ ঐকমত্য রয়েছে যে, এই লেখাটি মধ্যযুগীয় প্যাপিরাসের টুকরোর উপর আধুনিক কালে লিখিত একটি জাল রচনা।
সৈয়দ মীর কাসিম

সৈয়দ মীর কাসিম (১৯২১-১২ ডিসেম্বর ২০০৪) ১৯৭১ সাল থেকে ১৯৭৫ সাল পর্যন্ত কাশ্মীরের মুখ্যমন্ত্রী হিসেবে দায়িত্বপ্রাপ্ত ছিলেন।
সৈয়দ মীর কাসিমের রাজনৈতিক জীবন প্রাথমিকভাবে শুরু করেছিলেন ব্রিটেনের বিরুদ্ধে ভারতের স্বাধীনতা সংগ্রামের সময়কার, যেখানে তিনি অসাম্প্রদায়িক, গণতন্ত্রপন্থী রাজনৈতিক আন্দোলনের একজন সংগ্রামী নেতা হিসেবে সমাদৃত হয়েছিলেন। এরপর রাজতান্ত্রিক শাসনের বিরুদ্ধে তার কর্মকাণ্ডের জন্য কাশ্মীরের মহারাজা হরি সিং তাকে রাজনৈতিক বন্দী হিসাবে কারাগারে পাঠিয়েছেন।
ভারতের স্বাধীনতা লাভ করার পরে, সৈয়দ মীর কাসিম কাশ্মীরি সংবিধানের খসড়া তৈরি করেছিলেন এবং বিভিন্ন রাজ্য ও ইউনিয়ন গুরুত্বপূর্ণ পদে দায়িত্ব পালন করেছিলেন। কাশ্মীরে ভারতীয় জাতীয় কংগ্রেস (যেটি কংগ্রেস পার্টি নামেও পরিচিত এবং সংক্ষেপে আইএনসি বলা হয়ে থাকে) প্রতিষ্ঠা করার জন্য তার অসামান্য কৃতিত্ব রয়েছে।
তার আত্মজীবনীমূলক বই মাই লাইফ অ্যান্ড টাইমস ১৯৯২ সালের সেপ্টেম্বরে দক্ষিণ এশিয়া বই প্রকাশনার অধিনে প্রকাশিত হয়েছিল।
সৈয়দ মীর কাসিম হঠাৎ করেই নয়াদিল্লিতে ইন্ডিয়া গেটের কাছে একটি অ্যাম্বুলেন্সে ২০০৪ সালের ১২ ডিসেম্বর ৮৩ বছর বয়সে মৃত্যুবরণ করেন। তার ইচ্ছানুসারে তাকে কাশ্মীরের প্রত্যন্ত একটি অঞ্চল দুরু নামক গ্রামে সমাধিস্থ করা হয়। ২০০৫ সালে তিনি ভারতের রাষ্ট্রপতি ড. এপিজে আবদুল কালামের কর্তৃক ভারতের তৃতীয় সর্বোচ্চ বেসামরিক পুরস্কার লাভ পদ্মভূষণ (মরণোত্তর) লাভ করেছিলেন।
সালাহ উদ্দিন আহমেদ

সালাহ উদ্দিন আহমেদ বাংলাদেশ জাতীয়তাবাদী দলের রাজনীতিবিদ ও ঢাকা-৪ আসনের সাবেক সাংসদ। তিনি ১৯৯১, ফেব্রুয়ারি ১৯৯৬ ও ২০০১ সালের নির্বাচনে সংসদ সদস্য নির্বাচিত হয়ে ছিলেন।
সালাহ উদ্দিন আহমেদ বিএনপির প্রার্থী হিসেবে ঢাকা-৪ আসন থেকে ১৯৯১ সালের পঞ্চম , ফেব্রুয়ারি ১৯৯৬ সালের ষষ্ঠ ও ২০০১ সালের অষ্টম জাতীয় সংসদ নির্বাচনে সংসদ সদস্য নির্বাচিত হয়ে ছিলেন। জুন ১৯৯৬ সালের সপ্তম, ২০০৮ সালের নবম ও ২০১৮ সালের একাদশ জাতীয় নির্বাচনে অংশ নিয়ে পরাজিত হন তিনি।
২০১৫ সালে ভারতে অনুপ্রবেশের দায়ে জনাব আহমেদকে আটক করে মেঘালয়ের শিলংয়ে স্থানীয় পুলিশ। দেশটিতে তাঁর বিরুদ্ধে অনুপ্রবেশের মামলায় আদালত তাঁকে খালাস দিয়েছেন। জনাব আহমেদ এবং তাঁর পরিবার দাবি করেছেন যে তাঁকে ধরে নিয়ে আটকে রেখে সীমান্তের ওপারে রেখে আসা হয়।